Undgå hårdt fysisk aktivitet. Du må ikke få pulsen op lige efter operationen.
Det er vigtigt, at du husker at spise efter operationen, selvom du er generet af såret. Du bør dog vente med at spise, til bedøvelsen er væk, for ellers risikerer du at bide dig selv i kinden. Spis gerne mad, som er koldt, blødt og flydende.
Såret skal have ro, og derfor skal du undgå at pille eller suge i såret. Forsøg så vidt muligt at tygge din mad i den modsatte side af den, hvor visdomstanden er blevet fjernet.
Når du børster tænder, skal du undgå at børste omkring såret, indtil det er vokset sammen.
Fra dag to skal du skylle munden i klorhexidin morgen og aften, og indtil stingene er fjernet.